**מקיף עירוני א' אשקלון ח' באייר תשע"ח, 23.4.18**

**בחינת מתכונת במחשבת ישראל**

(יחידת לימוד וחצי)

שמונה פרקים לרמב"ם, "את שאהבה נפשי", הטוב והרע בהגות היהודית

**הוראות לנבחנים**

1. **כל תלמיד עונה על חלק אחד בלבד!**
2. משך הבחינה: שעתיים
3. מבנה השאלון ומפתח הערכה: בשאלון זה שני חלקים:

**חלק א' – שמונה פרקים לרמב"ם**

פרק ראשון – שאלה בזיקה לטקסט. שאלה אחת מתוך שתיים - 30 נקודות;

פרק שני – שאלות הבנה ויישום בנושאי חובה. שלוש שאלות מתוך חמש 60 נקודות;

פרק שלישי – מושגים. שני מושגים מתוך ארבעה. 10 נקודות.

\_\_\_\_\_\_\_\_\_\_\_\_\_

סה"כ - 100 נקודות

**חלק ב' – "את שאהבה נפשי"**

פרק רביעי – שאלה בזיקה לטקסט. שאלה אחת מתוך שתיים - 30 נקודות;

פרק חמישי – שאלות הבנה ויישום בנושאי חובה. שלוש שאלות מתוך חמש 60 נקודות;

פרק שישי – מושגים. שני מושגים מתוך ארבעה. 10 נקודות.

\_\_\_\_\_\_\_\_\_\_\_\_\_

סה"כ - 100 נקודות

**חלק ג' – הטוב והרע בהגות היהודית**

פרק שביעי – שאלה בזיקה לטקסט. שאלה אחת מתוך שתיים - 30 נקודות;

פרק שמיני – שאלות הבנה ויישום בנושאי חובה. שלוש שאלות מתוך חמש 60 נקודות;

פרק תשיעי – מושגים. שני מושגים מתוך ארבעה. 10 נקודות.

\_\_\_\_\_\_\_\_\_\_\_\_\_

סה"כ - 100 נקודות

ג. חומר עזר מותר בשימוש: אין

ד. הוראות מיוחדות: 1. קראו את כל סעיפי השאלה בטרם תשיבו עליה.

2. אל תעתיקו את השאלה, אלא את מספרה בלבד.

3. התמקדו בנושא עליו נשאלתם, והקפידו על כתיב ופיסוק תקינים.

4. כתבו במחברת הבחינה בלבד, בעמודים נפרדים. רשמו "טיוטה" בראש

כל עמוד טיוטה.

**בהצלחה!**

**פרק ראשון** (30 נקודות)

ענה על אחת מן השאלות 18-17.

בשאלה שבחרת ענה על שלושה מן הסעיפים א-ד (לכל סעיף – 10 נקודות; סה"כ – 30 נקודות לשאלה).

**17. סולובייצ'יק – המימד היעודי והמימד הגורלי**

עיין במקור שלפניך, וענה על סעיפי השאלה שאחריו.

קיום גורלי – כיצד? זהו קיום מתוך הכרח, בבחינת "על כורחך אתה חי" [אתה נולד ללא שבחרת בכך. על פי מסכת אבות במשנה].

קיום עובדתי, שלוב בשרשרת חוּקיוּת נטולת-משמעות, כיוון ותכלית. דמות אוֹבּייקט [חפץ] ל"אני" הגורלי. כאובייקט הוא מופיע כעשוי ולא כעושה. עשוי הוא על-ידי התנגשותו הפסיבית עם החוץ האובייקטיבי כחפץ לעומת חפץ.

ישותו ריקה, נעדרת פנימיות, עצמיות ועצמאות.

על רקע זה צפה ועולה חווית הרע בכל מוראה.

שני שלבים לחוויה זו בישות הגורלית:

בתחילה, האדם-אובייקט, כבול בשלשלאות של קיום בעל כורחו, עומד נבוך ומבולבל אל מול המסתורין הגדול ששמו סבל.

הגורל מתעלל בו; פחד המוות תוקף אותו ומענה את גופו וגם את נשמתו.

ייסוריו משוללים כל גוון בהיר ומופיעים ככוחות שטניים.

בשלב זה של מבוכה ואילמות, טמטום הלב, ובלבול-המוח, אין האדם שואל כלל לסיבת הרע ומהותו. הוא סובל בדממה ונאנק ביגונו....

אחרי ההזדעזעות הנפשית של הסובל, כתגובה ראשונית לסבל, באה הסקרנות האינטלקטואלית החותרת להבנת הקיום ולחיזוק בטחונו של האדם.

בשלב זה מתחיל האדם להתבונן בסבל ולהקשות קושיות חמורות. מחפש הוא את היסודות השכליים של הסבל והרע ומשתדל למצוא את השלווה וההרמוניה ולהסיר את המתיחות בין הטוב והרע שבמציאות.

מתוך השאלה והקושיה, הפתרון והתירוץ, הוא בא לידי ניסוח מטפיסיקה [הסבר פילוסופי מופשט] של הרע, שעל ידה מתפשר הוא עם אותו הרע ומנסה לחפות עליו.

משתמש הסובל בכוח ההפשטה השכלית שחונן בו מאת הבורא עד כדי השלייה עצמית – כפירה במציאות הרע בעולם.

בממד השני של קיום האדם – היעוד – לובשת שאלת-הסבל צורה חדשה.

קיום יעודי – כיצד? זהו קיום פעיל כשאדם ניצב לעומת הסביבה, שהושלך בה. מתוך הבנת ייחודו וסגולתו, חירותו ויכולתו שלא לקפח במאבקו עם החוץ את עצמיותו ועצמאותו.

סיסמת ה"אני" הייעודי היא: "על כורחך אתה נולד ועל כורחך אתה מת, אבל ברצונך החופשי אתה חי".

האדם נולד כאובייקט, מת כאובייקט, אבל ביכולתו לחיות כסובייקט, [בעל עצמִיוּת] כיוצר ומחדש, המטביע על חייו את חותמו האינדיבידואלי.

ייעודו של האדם בעולמו, על פי היהדות, הוא להפוך גורל ליעוד; קיום מופעל ומושפע לקיום פועל ומשפיע; קיום מתוך הכרח, מבוכה ואילמות – לקיום מלא רצון, מעוף ויזמה.

ברכתו של הקב"ה לאדם [לאחר בריאת האדם] ממצה את כל תפקידו: "פרו ורבו ומלאו את הארץ וכבשוה". כִּבְשוּ את הסביבה והנהיגו אותה. אם לא תמשלו בה, היא תשעבד אתכם.

היעוד מעניק לו לאדם עמדה חדשה בעולמו של הקב"ה: הוא נותן לו כתר מלכות, והאדם הופך שותפו של הקב"ה במעשה בראשית.

ענה על **שלושה** מן הסעיפים א-ד.

1. בפרק "קול דודי דופק" מציג סולובייצ'יק שני טיפוסי אדם. הציגו את שני טיפוסי האדם האלה ותארו את מאפייניהם. **[10 נקודות]**
2. כיצד מתבטא השוני בין שני הטיפוסים שתיארתם בסעיף הקודם באשר להתמודדות עם חוויית הרע והסבל בעולם? פרטו. **[10 נקודות]**
3. כיצד מראה **סולוביצ'יק** שהיהדות היא דת אקזיסטנציאליסטית במהותה, דרך יחסה לסבל ולייעודו בחיי האדם. אלו מעקרונות האקזיסטנציאליזם באים בה לידי ביטוי? **[10 נקודות]**
4. ציינו נקודת דמיון משמעותית אחת ונקודת שוני משמעותית אחת בין תפיסותיהם של הרמב"ם ושל הרב סולובייצ'יק לגבי מהות הרע. **[10 נקודות]**

**18. התמודדות עם השואה**

קטע א'

**היום לא התחננתי. לא יכולתי להיאנח. להיפך! חשתי עצמי חזק-חזק. אני הייתי המאשים והנאשם – אלוהים. עיני קרועות לרווחה ולבדי אני בעולם. לבדי עד אימה. ללא אהבה, ללא רחמים. דומה הייתי לגל אפר, אך חשתי עצמי חזק מאותו כל-יכול שאליו נקשרו חיי כל ימי. באותה עצרת תפילות ניצבתי כמשקיף נכרי...**

**האם עלינו לצום? שאלה זו עוררה מחלוקת חריפה. צום פירושו מוות בטוח ומהיר. כאן צמים כל השנה. כל השנה היא יום כיפורים ממושך מאד. אך האחרים טענו כי יש לצום אך ורק משום שכרוכה בכך סכנה, חובה עלינו להוכיח לאלוהים כי אפילו כאן, בלב הגיהינום, נכונים אנו לעבוד אותו באמונה.**

**לא צמתי. ראשית מפני שרציתי לגרום נחת לאבי שאסר עלי לצום. שנית, לא היה כל טעם בצום שלי לאחר שסירבתי להשלים עם שתיקתו של אלוהים. כיליתי את פינכת המרק שלי וראיתי בכך אות של מרי והתרסה כלפי שמים. כרסמתי את פרוסת לחמי. חשתי איך נפער בעמקי לבי חלל ריק.**

 (אלי ויזל, הלילה )

קטע ב':

**אסיר שאבדה אמונתו בעתיד- בעתידו- גורלו נחתם. משאבדה אמונתו בעתיד, בטלה גם אחיזתו הרוחנית, הוא נדרדר וסופו ניוון הגוף והנפש.**

**שיעור התמותה במחנה בשבוע שבין חג המולד 1944 ובין ראש השנה הנוצרית 1945 גדל למעלה מכל מה שהיה בעבר. הוא סבר, כי סיבת ריבוי זה לא היתה החמרת תנאי העבודה או הרעה באספקת המזון או שינויי מזג האוויר או מגפות חדשות. הסיבה הפשוטה הייתה שרוב האסירים השתעשעו בתקווה תמימה, כי בחג המולד ישובו לבתיהם ככל שהתקרב המועד ולא נתקבלו ידיעות מעודדות, רפתה רוחם של האסירים ואכזבה תקפה עליהם. דבר זה השפיע השפעה ממאירה על כח התנגדותם ורבים מהם מתו.**

 **(**ויקטור פרנקל ,האדם מחפש משמעות)

ענה על שלושה מן הסעיפים א-ד.

א. הצג את הטענה על "משבר האמונה" על פי הסופר **אלי ויזל** [קטע א']. במה שונה "משבר האמונה" של ויזל מחוסר אמונה? **[10 נקודות]**

ב. ויקטור פרנקל [קטע ב] מצטט את דבריו של הפילוסוף פרדריך ניטשה:" מי שיש לו איזה למה שלמענו יחיה, יוכל לשאת כמעט כל איך". הסבירו את המשפט, ותנו דוגמא מדברי פרנקל. **[10 נקודות]**

ג. הסבר את השוני בין תפיסותיהם של אלי ויזל וויקטור פרנקל ביחס להתמודדות עם השואה. **[10 נקודות]**

ד. אנשים רבים איבדו את אמונתם הדתית בשואה ואחריה. כתבו שיחה דמיונית שבה אתם נפגשים עם אחת מן הדמויות הבאות ומשוחחות איתה על אובדן האמונה אחרי השואה: אלי ויזל, הרב טייטלבאום, ויקטור פראנקל, הרב יוסף דב סולוביצ'יק.

כתבו בשיחה לפחות שתי טענות מרכזיות של הדמות שבחרתם, והתמודדו עמהן בדרך של שאלה, התלבטות, הסכמה וכד'. **[10 נקודות]**

**פרק שני** (60 נקודות)

ענה על שלוש מן השאלות 23-19 (לכל שאלה – 20 נקודות).

**19. על מי האחריות לרע בעולם?**

1. הסבר את שלושת סוגי ה"רעות" בעולם, על פי הרמב"ם. מהו מקורו של הרע בכל אחד מן הסוגים? **[9 נקודות]**
2. (1) הסבר את תפיסת "הרע כהעדר" על פי הרמב"ם.

(2) הסבר מהי תרומתה של תפיסה זו להבנה של תפיסת "אחדותו של האל" על פי הרמב"ם.

**[11 נקודות]**

**20. התמודדות עם שאלת הרע בעקבות השואה**

1. הסבירו מהו "צידוק הדין" וכיצד מושג זה בא לידי ביטוי בדבריו של הרבי טטיטלבאום מסאטמר על השואה. **[11 נקודות]**
2. **(1)** כיצד דבריו של הרבי מסאטמר מהווים התנגדות לציונות? **[6 נקודות]**

**(2)** האם לדעתכם דבריו של הרבי מסאטמר משכנעים? האם ניתן להצדיק בכך את השואה? נמקו **[3 נקודות]**

**21. קבלה וחסידות**

1. בדבריו מבחין הרבי נחמן מברסלב בין "עצבות" ל"לב שבור". הסבירו היטב הבחנה זו וציינו מהי הסכנה הנובעת מהעצבות וכיצד ניתן להתמודד איתה. **[9 נקודות]**
2. בדבריו מזכיר הבעש"ט את היצר הרע, שבדמותו פגשנו בפרק על מחשבת חז"ל. מהי דמותו של היצר בדברי הבעש"ט ובמה הוא דומה ל"יצר הרע" של חז"ל? במה הוא שונה ממנו? **[11 נקודות]**

**22. פטליזם, דטרמיניזם וחופש בחירה**

1. "האמור כאן באבן, אמור גם בכל מה שנמצא..." - הסבירו מה מנסה **שפינוזה** לומר באמצעות משל האבן על חייו ויכולתו של האדם. **[10 נקודות]**
2. כיצד מסביר הרמב"ם שלאדם יש בחירה חופשית? מדוע חשוב לרמב"ם להוכיח קיומה של בחירה חופשית? **[10 נקודות]**

**23. ספרות חז"ל**

1. "כחלו את עיניו [עיוורו] והניחוהו. והועיל הדבר להתש כוחו" [תלמוד בבלי, מסכת יומא, דף סט עמ' ב]. הסבר איזו תפיסה לגבי התמודדות עם היצר משקף הפתרון לבעיה במדרש הביצה. **[8 נקודות]**
2. הציגו מקור חז"לי אחד (לא מסעיף א') בו באה לידי ביטוי הביקורת על דרך ההתמודדות עם יצר הרע. הסבירו מהיכן נובעת הביקורת, ומהי האלטרנטיבה המוצעת להתמודדות. **[12 נקודות]**

**פרק שלישי** (10 נקודות)

**24**. בחר בשניים מן המושגים שלפניך, והסבר אותם (לכל מושג – 5 נקודות).

1. תורת הספירות
2. פטאליזם
3. הצדיק בחסידות
4. רמב"ם

**"הרצון שלך לראות תמיד את הטוב שבאנשים, יגרום לך לראות ולחוש את הטוב שבך, ויבנה את התדמית שלך בצורה חיובית ביותר".**

**הרבי נחמן מברסלב**

**בהצלחה רבה!**

**יסמין**